Diari Oficial de la Generalitat Valenciana


Sumari del DOGV 4496, del 09-05-2003 (2003/5115)

Informació pública de l'alternativa tècnica del programa d'actuació integrada i del pla parcial del sector D-4 de sòl urbanitzable no detallat del Verger.
----------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5115


Organisme emissor
:   Jorsacu Construeix, SL

Tipus de document
:   Anunci

Informació pública de l'alternativa tècnica del programa d'actuació integrada i del pla parcial del sector D-4 de sòl urbanitzable no detallat del Verger. [2003/F5115]
  
L'entitat mercantil Jorsacu Construeix, SL, ha formulat una alternativa tècnica de programa d'actuació integrada del sector D-4 de sòl urbanitzable del Verger (Alacant), a la qual adjunta la documentació composta de pla parcial i projecte d'urbanització, a l'empara del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'establix en els articles 46.3 i 48 de la llei esmentada se sotmet a informació pública la documentació esmentada, i es fa constar:
  
1. L'objecte de l'actuació integrada que es pretén dur a terme el constituïx l'execució de les obres d'urbanització i desenvolupament urbanístic dels terrenys compresos en l'àmbit del sector D-4 sòl urbanitzable no detallat del Verger (Alacant).
  
2. La notaria en què està protocol·litzada la documentació és la de José María González Arroyo, notari del Col·legi de València, amb residència a Pego, i amb domicili a l'avinguda de Jaume I, 6 (03666) Pego (Alacant).
  
Així mateix, s'ha depositat un exemplar de la dita documentació davant de l'Ajuntament del Verger.
  
3. Se sotmet a informació pública l'alternativa tècnica de programa, pel termini de 20 dies, a comptar des de la publicació d'este anunci en el Diari Oficial de la Generalitat Valenciana (DOGV).
  
Durant el termini esmentat, qualsevol persona podrà comparéixer a l'expressada notaria per a obtindre còpia de l'acta de protocol·lització de l'alternativa tècnica o sol·licitar que se li exhibisca.
  
Així mateix, es podrà consultar la dita documentació i l'expedient administratiu a l'Ajuntament del Verger.
  
En el termini de 20 dies d'informació pública es podran presentar davant de l'Ajuntament del Verger tant al·legacions com alternatives tècniques que pretenguen competir amb la que s'exposa al públic.
  
4. En els cinc dies següents a la finalització del termini anterior es podran presentar, davant de l'Ajuntament del Verger, proposicions juridicoeconòmiques per a executar qualsevol de les alternatives que s'hagen formulat.
  
5. Finalitzat este termini, en el següent dia hàbil tindrà lloc l'acte d'obertura de pliques a l'Ajuntament del Verger.
  
6. A l'efecte de complir el que s'establix en l'article 59.4 de la Llei de 26 de novembre de 1992, este anunci es dirigix a aquells titulares cadastrals la identitat o direcció dels quals no consta en la relació emesa pel Centre de Gestió Cadastral.